
Мъже

Жени

Питър
Стенли
Оливия
Петя
Уолтър
Стефан
Нина
Лиза
Бройлс
Тошко
Астрид
Лиза
Кристофър
Стенли
Лорейн
Лиза
Чарли
Тошко
Стейси
Лиза
Д-р Пенроуз
Стефан
Сестра
Петя
Мъж
Тошко
Доктор Жена
Лиза
Доктор Стийл
Тошко
Рецепционистка
Петя
Доктор
Стенли
Джон
Стенли
Лорейн
Как се казва? Онази, за която мислиш. Приятелката ти.

Кристофър
Нямам приятелка.

Лорейн
Така ли? Какво има в чантата? Пица ли е? Дояла ми се е пица с гъби.

Кристофър
Да, пица с гъби е.

Лорейн
Страхотно. Не си женен, нали? Не че е моя работа. Никога не можеш да си сигурен. Между другото, не се казвам Амбър. Очевидно. Това име използвам в  клуба. Искаш ли да ти кажа истинското си име?
Кристофър
Да… разбира се.
Лорейн
Лорейн. Подготви се за това – Лорейн Дейзи. Всичките ми сестри имат имена на цветя. Майка ми дори не можела да напише Лорейн правилно.

Кристофър
Какво има?

Лорейн
Не знам.
Кристофър
Какво има?

Лорейн
Господи, какво става?

Кристофър
Ще свърши след секунда. Дръж се. Опитай да се изправиш.

Мъж
Наред ли е всичко. Мога да ви закарам до болницата. Колата ми е наблизо.
Кристофър
Благодаря, но аз ще я закарам.

Лорейн
(крещи) Какво става с мен? Не ме оставяй!

Д-р Стийл
Аз съм д-р Стийл. Ще се оправите. 

Сестра
Как стигнахте до тук?

Доктор
Да я заведем във втора.

Д-р Стийл
Всичко ще се оправи. Дишайте дълбоко.

Доктор
В кой месец сте?

Лорейн
Какво?
Доктор
Откога сте бременна?
Лорейн
Не съм бременна!

Доктор (жена)
Дръжте я. Ще трябва да я завържем.

Лорейн
Неее!

Сестра
Трябва незабавно да извадим бебето!

Доктор (жена)
Да й сложим упойка. Кръвно шейсет, пулсът е добър.
Лорейн
Неее!

Доктор
Какво беше това?

Доктор (жена)
Няма сърдечен ритъм.
Доктор
Да извадим бебето. Дайте ми скалпел. Хайде. 
Надпис:
“ЕКСПЕРИМЕНТЪТ”
Надпис
ПО ИДЕЯ НА ДЖЕЙ ДЖЕЙ ЕЙБРАМС, АЛЕКС КЪРЦМАН и РОБЕРТО ОРЧИ

Бройлс
Благодаря ви, че дойдохте в този късен час. Преди 43 минути ни съобщиха за инцидент в болница "Уолъс Бромли". Очакваме още подробности, но изглежда това е поредната аномалия, чието разрешаване е основна цел на тази комисия. Извиках ви, за да ви представя новия си екип, който ще ни помага в разследването на тези събития. Надявам се този екип да има по-голям успех от предишния. Уолтър Бишъп, наричан от съвременниците си новият Алберт Айнщайн. Работил за Агенцията по разработване на защитни програми от седемдесетте...
Нина
Докато не е бил изпратен в клиника "Сент Клер" по обвинение в убийство.
Бройлс
Не е признат за виновен.

Нина
Но в един от докладите си, самият ти предположи, че научната работа на Бишъп може да стои в основата на тези необясними феномени.

Бройлс
Имайки предвид, че е прекарал последните седемнайсет години в килия, мисля, че можем да го изключим от списъка на заподозрените. Познанията му го правят безценен помощник в нашата работа, докато е под попечителството на сина си, Питър.

Нина
Да, Питър Бишъп, чието име се свързва с бизнес практики, граничещи с измама. И все пак предлагате да му дадем достъп до информация, която би могла да доведе до масова паника.

Бройлс
Той би могъл да научи всичко това и от баща си или сам да си направи заключения. 
Нина
На какво се надяваше, когато завербува Оливия Дънам – агент на ФБР, имала нерегламентира връзка с партньора си, който се оказа предател.

Бройлс
Реших, че жена, която не се колебае да проучи уликите и да изобличи човека, когото обича, с цената на личната си болка и неудобство, заслужава доверието ни. V
Джон
Обичам те.

Оливия
За кого работиш? V
Оливия
Ало?

Бройлс
Събуди се. Трябва да видиш нещо.

Оливия
Събуждането няма да е проблем, но благодаря за дискретния намек.

Бройлс
Вземи останалите, ще се срещнем пред болница "Бромли" след половин час.

Оливия
Добро утро и на теб.

Питър
Шегуваш се, нали?

Оливия
Телефонът ти беше изключен.

Питър
Защото не исках да ме будят.

Оливия
Събуди баща си. Има нещо, което трябва да видим.
Питър
И това нещо...
Оливия
...не може да чака.

Питър
Добре. Уолтър. Хайде, Уолтър, трябва да... Уолтър? Стига вече! Кажи ми, че не си в гардероба.  Какво по дяволите търсиш тук отново?

Уолтър
През последните 17 години бях в психиатрична клиника.

Питър
"Света Клер". Аз те измъкнах от там, помниш ли?

Уолтър
Там имаше един пациент, Карлос. По цяла нощ пееше "Греби, греби, греби с лодката". Странно е колко трудно заспивам без тази песен.

Питър
Страхотно. Трябва да тръгваме, Уолтър. V
Оливия
Дойдохме възможно най-бързо.

Бройлс
Двайсет и седем минути. Добра работа. Питър Бишъп. Аз съм Филип Бройлс от Отдела за национална сигурност. Благодаря ви,че приехте да работите с нас.

Питър
За да сме наясно, не съм приемал нищо. Тук съм като бавачка. Нужен ви е баща ми.

Бройлс
Все пак се радвам да се запознаем. Той идва ли?

Питър
Не се знае. В момента е в колата и си играе с нагревателя на седалките.

Бройлс
Здравейте, доктор Бишъп. Благодаря ви, че се отзовахте.
Уолтър
Никога не съм виждал подобно нещо. Загрява ти задника. Чудесно е. Опитвал ли сте го?
Бройлс
Седемнайсет минути след полунощ бременна жена е открита пред болницата. Страдала от силни болки в коремната област. Неизвестна самоличност. Изследваме отпечатъците и ДНК-то й. До залез ще знаем коя е. В 12:24, по-малко от две минути след като е обявена за мъртва, тя е родила.

Оливия
Бебето оцеляло ли е?

Бройлс
Новороденото е направило гърч. Изпитвало силни болки. Докато го пренасяли в интензивното осъзнали какво се случва. То растяло... пред очите им. 

Оливия
Растяло? Тоест виждали са как става по-голямо?
Бройлс
Точно така.

Оливия
Къде е бебето сега?

Питър
Уолтър.

Бройлс
Останало е живо почти половин час... и е умряло по естествени причини.
Оливия
По естествени причини? Не разбирам.

Бройлс
Детето не само растяло... но и се състарявало.

Питър
Секунда само. Четири сутринта е и не съм много схватлив, но означава ли това, че старецът е роден преди четири часа?

Оливия
Има ли някакви обаждания или информация? Охранителните камери заснели ли са как е дошла? Сама ли е била или някой я е докарал?

Бройлс
В момента проверяваме записите. Д- р Бишъп, имате ли представа какво може да се е случило?

Питър
Очаквате прекалено много, г-н Бройлс.

Уолтър
Бързо състаряване. Осакатяване. Ускоряване на реакциите в организма. Активират се вещества, които превръщат определени протеини и локуси в хромозомите в катализатори. 92% от белите новородени са със сини очи. Твоите бяха залени. За да разбера какво се е случило, трябва да проведа някои тестове, да занеса телата в лаборатория. Затова незабавно ми трябва такава.
Бройлс
Докторе, вие имате лаборатория. Отворихме старата ви лаборатория в Харвард. Не помните ли?

Уолтър
Не, но това е чудесна новина.

Питър
Нека приемем за секунда, че всичко това е истина. Какво правим ние тук?

Бройлс
Серия от събития се случиха и продължават да се случват. Това разтревожи както нас, така и други агенции. Тези събития са по същество научни и са плод на съвместни усилия.  Наричаме ги „Схемата”.
Питър
Г- н Бройлс, смятам себе си за интелигентен човек, но изобщо не ви разбирам.

Оливия
Случват се необясними и плашещи неща, между които има някаква връзка.
Питър
Благодаря, това и сам го разбрах.

Астрид
Току що разбрах, че в болницата се е обадил гост на мотел "Алено червено", за да попита дали бременната жена е добре.

Оливия
Била е в мотела?

Астрид
Да, заедно с бял мъж, около 20 годишен, с тъмна коса. Но нямаме подробно описание на него и колата му.

Оливия
Обади се в мотела. Да не пипат нищо. Не бива дори да влизат.

Астрид
Вече им се обадих. Стаята е празна и заключена.

Оливия
Д- р Бишъп. Може да се наложи да вземете проби от стаята в мотела. Трябва да дойдете с мен. Уолтър.

Уолтър
Не виждаш ли какво правя?

Питър
Хей! Успокой се.

Уолтър
Не мога да открия нищо, докато ми стои на главата. Опитвам се да събера парчетата. Като пъзел. Как се е случило това с нея? Работя.

Питър
Хайде, Оливия. И аз мога да се справя. Краткият ми престой университета ме е научил на нещо. V
Оливия
Лорейн Дейзи Алкът.

Питър
Лорейн Дейзи. Това е тъжно.

Оливия
С едно "р".

Питър
Хей. Май открих нещо за проба. Нещо като оранжев гел. Съжалявам за баща ми. Не е от най-прозорливите.
Оливия
Нейните неща са тук, но не и неговите.

Питър
Влакната ли проверяваш?

Оливия
Да. Отвори шкафа.

Питър
Защо?

Оливия
Вътре ще има чаршафи.

Питър
Добре, как го направи? Хей! Колата е тук. Оливия, какво става?

Оливия
Точно това прави.Отива предварително в мотелите, сменя чаршафите с непромокаеми, за да не оставя следи от кръв.

Питър
Кой?

Оливия
Знам кой е бил в стаята. Знам профила на убиеца. С Джон работехме по този случай. Серийни убийства в Ню Джърси и Ню Йорк. Не успяхме да го хванем.

Питър
Не можеш да се обвиняваш, че не си го хванала при първия опит.

Оливия
Имам чувството, че съм проспала последната година. Трябва да проверя всеки случай, по който сме работили с Джон и да открия какво съм изпуснала.
Питър
Добре, разкажи ми как действа убиеца? V
Оливия
Когато се присъединих към ФБР, това беше един от случаите, които разследвахме с Джон. Всеки път убиваше по пет млади жени през няколко дни. Избираше ги, водеше ги в мотел...и след това ги парализираше.Били са в съзнание, но не са можели да се движат. Прави разрез около венците. След това издърпва устата чак до очите.

Питър
Добре. Това ми беше достатъчно.

Оливия
Минава през носната кухина и вади част от мозъка.

Питър
И как всичко това е свързано със стареца-бебе и бременната жена?

Оливия
Не знам. Но има някаква връзка. Парализантът, който използваше беше ярко оранжев. Ако пробата се окаже същата, значи е той. Което означава... че ще убие отново. V
Стейси
Аз съм Стейси.

Чарли
Опелото на агент Скот е насрочено за края на следващата седмица. Всички сте чували всякакви слухове относно обстоятелствата около смъртта му. Но искам да сме наясно -Джон Скот беше един от нас. Ще му отдадем заслуженото като  го смятаме за невинен, докато разследването не разкрие всички факти. Що се отнася до публичните изяви, засега нямаме коментар. Свободни сте. Какво правиш тук?

Оливия
Оставих ти съобщение.

Чарли
Получих го. Искаш да отворим случай от преди дванайсет години. Мозъчният хирург.

Оливия
Не мисля, че се е отказал.
Чарли
Докога Бройлс ще те държи на тази специална служба? И върху какво изобщо работиш?

Оливия
Знаеше, нали? За мен и Джон...

Чарли
Имам способността да си вадя заключения. 
Оливия
Възползвах се от приятелството ни. А ти не каза нищо, макар да не одобряваше.

Чарли
Отдавна не те бях виждал толкова щастлива. Виж, Оливия, няма какво да доказваш.

Оливия
Напротив. Трябва да живея с факта, че не съм разбрала какъв е. Трябва да живея с чувството, че... каквито и ужасни неща да е правил, е трябвало да го спра.
Чарли
Ливи, можеш...
Оливия
Но преди всичко искам да се пречистя отвътре.

Чарли
Ще ти донеса документите.

Стейси
Започнах работа там преди няколко седмици. Доста по-добре е от онзи клуб в Провидънс. Мястото беше истински вертеп. Повечето мъже ме водят в хотел. Виж това място.
Кристофър
Прозорците откриват много хубава гледка към моста.

Стейси
Мостът не ме интересува. Какво харесваш?

Кристофър
Харесвам моста. Иди да го видиш. V
Питър
Ехо!

Уолтър
Насам. Тук съм.
Питър
Какво правиш?

Уолтър
Две неща едновременно. Чакам те и й правя услуга.

Питър
Трябваше да правиш пълни изследвания...на осемдесет годишно бебе. Помниш ли?
Уолтър
Готово. Свърших с изследванията. Подценяваш ме. Предполагам, че съм си го заслужил. Но... има и добри новини. Резултатите от ДНК-то потвърдиха подозренията ми, че жената е била осеменена от мъж, който е резултат от експерименти, подобни на извършваните от мен в същата тази лаборатория преди 30 години.

Питър
Значи знаеш как се е случило?

Уолтър
Не. Нямам представа. Детайлите напълно ми убягват.

Питър
Какви са тогава добрите новини?

Уолтър
Спомних си нещо друго. Спомних си къде съм паркирал колата си.

Питър
Сериозно? Спомни си къде си паркирал преди седемнайсет години? V
Уолтър
Три – едно – четири – едно – пет – девет. 
Питър
Числото Пи до шестата цифра.

Уолтър
Не мога да повярвам, че още е тук. Погледни я.

Питър
Това ли е колата ти? Разбира се. И какво, имаш коли пълни с хартия из целия град?

Уолтър
Не са просто коли. Нямаш представа къде съм скрил разни неща.

Питър
Твой приятел?

Уолтър
Надявам се, че не. Хайде, момче, трябва да занесем тези документи в лабораторията.

Питър
Ти може да си добър в съживяването на опитни зайчета, но аз мога да върна всяка машина между живите.
НАДПИС:
„ОТСТРАНЯВАНЕ НА ХИПОФИЗАТА”
Астрид
Това са последните.

Уолтър
Здравейте, аз съм д-р Уолтър Бишъп.

Астрид
Знам, д-р Бишъп, познаваме се. Аз съм младши агент Астрид Фарнсуърт.

Питър
Три пъти за късмет. Уолтър, наистина ще ти бъдем от полза ако ни кажеш какво търсим.

Уолтър
Изследванията ми. Села турцика, диафрагмата, външната обвивка на хипофизния улей, в който е разположена хиповизната жлеза, поместена в сфеноидалната кост...
Оливия
Хипофизна жлеза ли казахте?

Уолтър
Това ли казах?

Оливия
Така убива. Извършва операция като премахва хипофизната жлеза на жертвите, а след това им дава свръх доза успокоително.

Уолтър
Търсете всичко, свързано с хипофизата.

Астрид
Извинете, но не разбирам. Каква е връзката със случилото се в болницата?

Уолтър
Бързото състаряване, както при болестта прогерия, може да бъде причинено изкуствено чрез манипулиране на хипофизната жлеза. „Х”, хипофиза, „х”...
Питър
Всички хормони, които контролират растежа, тоест стареенето, се намират в мозъка. А хипофизната жлеза е основната.
Уолтър
Петнист. Пени. А, да, Пени.
Астрид
Прогерия. Заболяване, описано е от д-р Пенроуз?
Уолтър
Да, Пенроуз. Пенроуз! Помня го. Бяхме колеги. Въпреки, че не беше пръв приятел с бръснача.
Питър
Обриви при бръснене.

Уолтър
Той сигурно знае. Заедно правехме експерименти върху бързото стареене. Очевидно някой е направил откритие и Пенроуз може да знае кой.
Астрид
Д- р Клаус Пенроуз. Преди две години се е преместил на източния бряг. Професор в Бостънския колеж.

Чарли
Агент Франсис.

Оливия
Чарли, аз съм.

Чарли
Какво има, Дънам?

Оливия
Искам да провериш за скорошни неразкрити убийства. Виж дали има тела с липсваща хипофизна жлеза.

Чарли
Хубави неща ми казваш.

Оливия
Само на теб, Чарли.

Чарли
Ще изпратя някой. V
НАДПИС:
„БОСТЪНСКИ КОЛЕЖ”
Оливия
Д- р Пенроуз?

Д-р Пенроуз
Да.

Оливия
Агент Дънам, ФБР. Може ли да ви зададем няколко въпроса?

Д-р Пенроуз
Пиете ли чай?

Оливия
Тялото, което виждате, е заснето часове след като се е родило.

Д-р Пенроуз
Къде е майката?

Оливия
Починала е при раждането. Когато са я приели е твърдяла, че не е бременна. След края на войната във Виетна сте  работили  с доктор Бишъп върху растежните хормони.
Д-р Пенроуз
Така е. Е, с какво мога да ви помогна?

Оливия
През тези години споделял ли сте изследванията си с някого?

Д-р Пенроуз
Трябва да знаете, че работата ни беше...

Питър
...изцяло теоретична?

Д-р Пенроуз
Да. Но щях да кажа, че преди всичко беше грешка. Година по-късно престанах да работя за правителството. Щом отказах да продължа работа, започнаха да ме тормозят. Заплашваха ме с депортиране. Това не беше онази Америка... която помня от детството си. Затова и... колкото и неприятно да ми беше да науча за съдбата на доктор Бишъп, вярвам, че това е най-хубавото нещо, което се е случвало на човечеството. Никой човек с власт не бива да научава това, което той знае. Простете нежеланието ми да сътруднича, агент Дънам, но работата от която се интересувате, приключи преди години. Оттогава правя всичко по силите си, за да я забравя.

Оливия
Какво мислиш?

Питър
Мисля, че знаеш какво. 

Оливия
Говореше сериозно.

Питър
Но не ни казва всичко.

Оливия
Дънам.

Чарли
Полицията в Сърбъри е открила труп на руса жена. Над горния венец има хирургически разрез. Централната ендокринна жлеза е отстранена. Това брои ли се?

Оливия
Можеш ли да докараш тялото в лабораторията?

Чарли
Разбира се. V
Оливия
Астрид се обади. Каза, че имаш новини.

Уолтър
Беше права. Хипофизната жлеза наистина е била премахната. Може би съм в състояние да предположа защо. Преди години, когато работех в отдела за отбрана, ни възложиха задача да разработим и култивираме войници.
Оливия
Да култивирате?

Уолтър
В буквален смисъл. Да ги развием. Всичко беше на теория, разбира се. Оплождахме яйцеклетки в лабораторни условия  и им давахме хормони за растеж. В идеалния случай бебето трябваше да се роди и за три години да се превърне в двайсет и една годишен мъж. Войник в отлична форма.
Питър
Казваш, че си открил начин да създаваш войници? Хора.

Уолтър
На теория. Единственият проблем беше как да забавим стареенето, след като субектът достигне желаната физическа възраст. Веднъж започнало, не можехме да контролираме стареенето.

Оливия
И какво мислиш? Че убиецът е продължил работата ти ли?

Уолтър
Не точно. Но смятам, че някой е направил пробив. Че убиецът е крайният продукт. Образец, страдащ от бързо стареене. За да забави процеса, той трябва да извлича хормони от хипофизната жлеза на жертвите си. Така се лекува и остава млад.

Оливия
Значи бременната в болницата...

Питър
Било е инцидент. Състоянието на убиеца се е прехвърлило на бебето.

Уолтър
Дори презервативите не са сто процента ефективни. Би трябвало да знаете това. Онази нощ е щял да я убие, но преди това са се сношили. Правили са секс.

Питър
Схванахме.

Уолтър
Тя е забременяла, но бременността е протекла ужасяващо бързо.

Оливия
Все някой е чул виковете й. Не е могъл да изпълни плана си и да я убия. Затова не е убил другото момиче в мотел, страхувал се е. И ако методите му се променят, нямаме нищо. Ще трябва да започнем отначало.
Питър
Всичко е наред. Имаме напредък...

Оливия
Кажи на нея, че всичко ще се оправи.

Уолтър
Мислех, че се разбираш с жените.

Д-р Пенроуз
Кристофър! Днес имах посетители от ФБР. Знам какво се е случило. Осеменил си жена. Трябва да внимаваме, синко.

Кристофър
Знам.

Д-р Пенроуз
Как е болката?

Кристофър
Влошава се.

Д-р Пенроуз
Да. Почти успяхме. Трябва ти само още една и ще се оправиш. V
Уолтър
Да. Да. Да!

Питър
Имаш нещо на ум?

Уолтър
Моля те, изразът "на ум" ме дразни с образната си неточност.

Питър
Престани! Защо не говориш като  нормален човек?

Питър
За какво мислиш?

Уолтър
За Жул Верн. 

Питър
Написал "20 000 левги под водата"?

Уолтър
Да. Макар да имам предвид по-малко известния му шедьовър "Братя Кип", в който твърди, че последния образ видян от човек в момента на смъртта му, остава завинаги отпечатан на ретината на окото.

Питър
Освен това е литературна творба. Което е малка, но важна особеност.

Уолтър
Кога изгуби въображението си, синко?
Питър
Искаш да играем? Хубаво. Единственият начин да видим какво е видяла тя, дори на теория, е да възстановим електрическите импулси, минаващи по оптичния нерв. Но не можем.
Уолтър
Но имаме късмет. Жената е приела успокоително. В момента на смъртта, лекарството би замразило нервните пътища, както и последното, което е видяла с тях.

Питър
Добре, тъй като наистина водим този  разговор, все пак ще ни е нужно...Не знам, нещо, което да предаде видяното...

Уолтър
Нещо, което да предаде видяното на монитор. На телевизионен екран. V
Питър
Здрасти.
Оливия
Съжалявам за преди малко. Обикновено не...

Питър
Какво?

Оливия
Не губя контрол.

Питър
Да ти кажа честно, малко ми олекна. Така добре се справяше с всичко досега, че бях започнал да развивам комплекс за малоценност. Знаейки, че работата на Уолтър е в основата на всички тези убийства...казвам само, че не си сама. Слушай... не мога да повярвам, че ще кажа това. Но... мисля...че намерихме начин  да открием психопата.

Оливия
Как?

Питър
Трябва ни малко оборудване. Оптичен лазер. Чудно нещо е и се намира много трудно. Но се оказа, че само една компания притежава патента.
Рецепционистка

Извинете за закъснението. Г- ца Шарп ще дойде всеки момент.

Бройлс
Не съм напълно съгласен да молим "Масив Дайнамик" за услуга. Корпорациите винаги търсят компенсации.
Оливия
Може ли да ви попитам нещо?

Бройлс
Разбира се.

Оливия
Преди да загине, Агент Скот предположи, че вербуването ми за тази задача е не е случайност.

Бройлс
Агент Дънам... може ли да ти задам един личен въпрос за теб и агент Скот? Последният път, когато бяхте... интимни... пазехте ли се? V Не сте, нали?

Рецепционистка
Агент Дънам? Г- ца Шарп ще ви приеме.

Нина
Надявам се, че пътувахте добре. Самата аз не обичам самолети. Макар да съм наясно с безопасността им, ръцете ми продължават да се изпотяват при излитане.

Оливия
Отново ви благодаря, че ни помагате...
Нина
Не е нужно да ми благодарите. Знаете ли, мислех си за вас.Исках да ви благодаря, че спазихте обещанието си и не споменахте "Масив Дайнамик" пред пресата. Също така, исках да ви изкажа съболезнованията си за загубата на агент Скот.

Оливия
Какво знаете за агент Скот?

Нина
Знам, че е бил  ваш партньор. Губила съм близки хора. Знам колко тежко може да е това. Да не говорим за слуховете в какво е бил замесен. И разбира се, удоволствието от това да си жена с мъжка професия – без съмнение някои ваши колеги са решили, че имате връзка. Камерата за електронни импулси. Лек път, агент Дънам. V
Уолтър
Готови ли сме? Осветлението, скъпа. Сложете предпазните очила. Не гледайте право в светлината.

Оливия
Наистина ли ще видим последният образ?

Уолтър
Имай вяра. Никога не е излишна. V
Питър
Отнема много време. Ако е избрал нова жертва...

Уолтър
Бъди търпелив. Винаги си бил.

Питър
Сякаш ме познаваш достатъчно добре, за да твърдиш това.

Уолтър
Умно момче си, но има много неща, които не знаеш.

Оливия
Видяхте ли това?

Питър
Какво беше това?

Оливия
Почакай! Какво беше това? Можеш ли да го фокусираш?

Уолтър
Това не е прожектор за диапозитиви.

Питър
Астрид, можеш ли да я обърнеш?

Астрид
Да.

Питър
Това е мост.

Астрид
Познам този мост. Преди живях в Дентън. Това е Саржънт Бридж. Намира се в Стоутън.
Питър
Какво има там?

Оливия
Складове. И това е едно от последните неща, които е видяла?
Уолтър
На теория, да.

Питър
Къде трябва да е била, за да го види от този ъгъл?

Оливия
Влез в базата данни с образи. Сравни ъглите. Спри. Това е. Изкарай панорамна картина и триангулирай.

Астрид
Изглежда е била в този отсек. Блок 1600 на "Бонд Стрийт".

Оливия
Искам сателитни снимки на този район за последните двайсет и четири часа.

Астрид
Камион за почистване влиза в осем и пет вечерта.

Оливия
Няма нищо между шест и осем часът.

Уолтър
Какво точно търсим?

Питър
Умряла е в една от тези сгради.

Оливия
Виждам сив седан паркиран пред участък 17 в осем и пет сутринта.

Астрид
При мен има същата кола осем часа по-късно.

Питър
Това е приблизителният час на смъртта на жертвата.

Оливия
Ако откриеш още нещо, обади ми се.

Астрид
Ясно.

Уолтър
Получи се, Питър! Видя ли? Получи се! V
Оливия
Лесинг, Бароу, Белмонт.

Питър
Почакай. Бароу ли каза? Минахме ли Бароу?

Оливия
Ето там. Стой тук.

Питър
Няма да стане.

Оливия
ФБР! Ръцете горе! Казах да си вдигнеш ръцете!
Питър
Жива е.

Оливия
Има ли някой друг тук? Имаш ли телефон?

Питър
Да.

Оливия
Набери 1-7-2-2-4. Търси Чарли Франсис. Кажи му да изпрати помощ. И да намери  мястото с Джи Пи Ес. Предпазителят е от дясно. Не му позволявай да мърда. Не мърдай!

Питър
Назад!

Астрид
Ало? Питър е.

Уолтър
Правя си пуканки.

Питър
При мен има жена на около двайсет години. Сърцето й ще блокира от свръх доза успокоително. Сърцето й спря.

Уолтър
Имаш ли кокаин?

Питър
Кокаин ли? Не, нямам.

Уолтър
Много жалко. Трябва да стимулираш сърцето.

Питър
Знам това. За нещастие, нямам дефибрилатор. V Там ли си? Какъв е най-добрия волтаж за съживяване на сърцето?

Уолтър
Опитай с 200.

Питър
Добре, започвам. Не става.
Уолтър
Опитай пак.

Питър
Хей. Получи се.

Уолтър
Добра работа, синко. Браво.
Питър
Хей. Ще се оправиш.
Кристофър
Отдавна трябваше да ме остави да умра. Аз бях... аз бях експеримент. Някой... някой му плати. Човекът, когото наричам "татко", трябваше да ме остави да умра. Грешката беше негова. Беше заслепен, защото ме обичаше. Обичаше ме. Той... V
Оливия
Отново ви благодаря за помощта.

Нина
Затова съм тук. Дано съм ви помогнала. Бих ви попитала за какво ви е камерата, но уважавам поверителността.

Оливия
Благодарни сме ви за помощта.

Нина
Изглежда се справяте добре на новата позиция.

Оливия
Моля?

Нина
Не мисля, че жена с вашите таланти трябва да работи за държавата.

Оливия
А къде тогава?

Нина
Тук, в "Масив Дайнамик".

Оливия
Предлагате ми работа?

Нина
Филип Бройлс е добър човек. Досието му говори само по себе си. Вярвам, че избрали ФБР, защото сте искали да промените нещата. Но помислете. "Масив Дайнамик" е една от десетте най-големи икономически сили в света. Оръжията ни оформят много стратегии на отделите за отбрана. Инвестициите ни определят пазара, издигат и провалят кандидати за президенти. През океана имаме отговорности, свързани с държавите. Имаме право на частни армии, за да поддържаме баланса в световния ред.
Оливия
Говорите сериозно.

Нина
Напълно. Освен това ако работите тук, ще намирате отговорите по-лесно.

Оливия
„Схемата” ли имате предвид?

Нина
Освен всичко останало. V
Бройлс
Пенроуз е избягал. Намерили са следи, водещи от склада до магистрала едно. Местната полиция е нащрек, наредих да разположат постове на магистралата. Засега нищо. Той е някъде там. Слушай... всеки аспект на това разследване е строго секретен. Всичко. Разбираш ли?
Оливия
Естествено.

Бройлс
Определени частни лица имат достъп до работата по „Схемата”. Включително Нина Шарп. Но този достъп е ограничен.
Оливия
Разбирам. Така е. Но не знам накъде биете.

Бройлс
Когато беше при нея, тя каза ли ти нещо? Спомена ли „Схемата”? Разпитва ли те за подробности около разследването?

Оливия
Да, говорихме. Каза, че сте добър човек.

Бройлс
Това ли беше всичко?

Оливия
Предложи ми работа.

Бройлс
Какво й отговори?

Оливия
Казах й, че ще ме повишите.

Питър
"Потвърждавам, че подписвайки този документ, се отказвам от конституционните си права срещу неправомерно издирване и задържане. " Няма да подпиша това.

Уолтър
Аз, обаче, ще го направя.

Питър
Разбира се. Какво имаш да губиш? И без това си пациент на психиатрична клиника.

Оливия
Ти също трябва да подпишеш.

Питър
Няма да отстъпя правата си на федералните. Имам си достатъчно проблеми.

Уолтър
Относно бившият ми колега и сина му... това е един от типичните капани в нашата професия. Да успееш да удържиш в съзнанието си границата… между Божието царство и твоето собствено. Понякога се самозабравям. Но ти вече си разбрала това.
Оливия
Какво имаш предвид?

Уолтър
Щом си чела досието ми, значи знаеш истината за медицинския картон на Питър. Исках да те помоля...

Оливия
Уолтър, в досието не се споменава медицински картон. Има само рождена дата.
Уолтър
Щях да те помоля това да остане между нас, но явно няма да е нужно. V
Уолтър
Две, три, осем, тринайсет, двайсет и едно, трийсет и четири, петдесет и пет.
Питър
Хей, Уолтър!

Уолтър
Буден ли си? Аз също. Опитвах да се приспя.
Питър
Да, аз.. забелязах това. Чувам те. Можеш ли да го правиш на ум?

Уолър
На глас ли броях? Мислех, че е на ум. Извинявай.

Питър
Няма нищо. Опитай се да бъдеш тих, става ли?

Уолтър
Едно, две, трийсет и три, три, седемдесет и седем, две, двайсет и едно, шест, сто и десет. 

Питър
(пее) Греби, греби, греби с лодката, надолу по течението, весело, весело, весело, весело...
Уолтър
Синко? Това ти ли си?
Питър
Да, Уолтър, аз съм. Просто... спри да говориш и затвори очи.
(пее) Греби, греби, греби с лодката, надолу по течението, весело, весело, весело, весело, животът е сън...
Преводач:
Ваня Георгиева
